Rikunarita-ORG/Wikinium huggingface dataset:
# MENA

สีน้ำเงินเข้มหมายถึงการจำกัดความมาตรฐาน ส่วนสีฟ้าหมายถึงประเทศที่ถูกรวมในการจำกัดความในความหมายกว้าง
คำว่า **MENA** ย่อมาจาก "ตะวันออกกลางและแอฟริกาเหนือ" เป็นอักษรย่อซึ่งมักถูกใช้ในการงานเชิงวิชาการและธุรกิจ คำดังกล่าวครอบคลุมอาณาบริเวณกว้างขวาง นับตั้งแต่โมร็อกโกไปจนถึงอิหร่าน รวมไปถึงประเทศตะวันออกกลางและมาเกร็บส่วนใหญ่ คำดังกล่าวเกือบจะมีความหมายเหมือนกันกับคำว่า "มหาตะวันออกกลาง" (แต่บางครั้งคำดังกล่าวถูกใช้โดยรวมปากีสถาน อัฟกานิสถาน หรือทั้งสองประเทศเข้าไปด้วย)

ประชากรของภูมิภาค MENA หากในความหมายที่กินอาณาบริเวณน้อยที่สุด จะมีประมาณ 381 ล้านคน ราว 6% ของประชากรโลกทั้งหมด และในความหมายที่กินอาณาบริเวณมากที่สุด ประชากรจะอยู่ที่ราว 531 ล้านคน

## รายชื่อประเทศ

MENA ไม่มีการจำกัดความที่เป็นมาตรฐาน บางองค์การมีการจำกัดความภูมิภาคดังกล่าวโดยประกอบขึ้นจากดินแดนที่แตกต่างกัน รายชื่อประเทศด้านล่างนี้เป็นประเทศที่มักถูกรวมเข้าในภูมิภาคดังกล่าว ซึ่งประกอบด้วย

|  |  |  |  |
| --- | --- | --- | --- |
| * แอลจีเรีย
* บาห์เรน
* อียิปต์
* อิหร่าน
* อิรัก
 | * อิสราเอล
* จอร์แดน
* คูเวต
* เลบานอน
* ลิเบีย
 | * โมร็อกโก
* โอมาน
* ปาเลสไตน์
* กาตาร์
* ซาอุดีอาระเบีย
 | * ซีเรีย
* ตูนิเซีย
* สหรัฐอาหรับเอมิเรตส์
* เยเมน
 |

แต่ในบางครั้งยังอาจรวมไปถึงประเทศและดินแดนตามรายชื่อด้านล่างนี้ในความหมายอย่างกว้าง

|  |  |  |  |
| --- | --- | --- | --- |
| * อาร์มีเนีย
* อาเซอร์ไบจาน
* ไซปรัส
 | * จิบูตี
* มอลตา
* มอริเตเนีย
 | * โซมาเลีย
* ซูดาน
* ตุรกี
 | * เวสเทิร์นสะฮารา
 |

## เศรษฐกิจ

ภูมิภาค MENA มีปริมาณปิโตรเลียมและก๊าซธรรมชาติสำรองอยู่มาก ทำให้เป็นแหล่งเสถียรภาพทางเศรษฐกิจที่สำคัญของโลก ตามข้อมูลของวารสารน้ำมันและก๊าซ (1 มกราคม พ.ศ. 2552) ภูมิภาค MENA มีปริมาณน้ำมันสำรองของโลกอยู่กว่า 60% (810,980 ล้านบาร์เรล) และมีปริมาณก๊าซธรรมชาติสำรองอยู่กว่า 45% (2,868,866 ล้านลูกบาศก์ฟุต)

จนถึง พ.ศ. 2554 ประเทศ OPEC 8 จาก 12 ประเทศอยู่ในภูมิภาค MENA

## อ้างอิง
# อะนิวพลอยดีย์

| อะนิวพลอยดีย์ |
| --- |
|  |
| โครโมโซมของคนที่เป็นกลุ่มอาการดาวน์ ซึ่งเป็น
อะนิวพลอยดีย์ที่พบในมนุษย์มากที่สุด จะเห็นได้ว่ามี โครโมโซม คู่ที่ 21 อยู่ 3 แท่ง (ในแถวสุดท้าย) |
| สาขาวิชา | Medical genetics |

**อะนิวพลอยดีย์** (อังกฤษ: *aneuploidy*) **แอนยูพลอยดีย์**หรือ **แอนูพลอยดี** คือภาวะที่ในเซลล์มีจำนวนโครโมโซมมากกว่าหรือน้อยกว่าปกติ ตัวอย่างเช่น เซลล์มนุษย์โดยทั่วไปจะมีโครโมโซม 46 แท่ง หากมี 45 หรือ 47 แท่ง ก็จะเรียกว่าเป็นอะนิวพลอยดีย์ แต่ไม่นับรวมภาวะที่มีจำนวนโครโมโซมเพิ่มขึ้นเป็นชุดๆ (เช่น เพิ่มทั้งชุดกลายเป็น 92 แท่ง)

## อ้างอิง
# ภาษาโคบอล

| COBOL |
| --- |
| The *COBOL 60* report to CODASYL (April 1960) |
| กระบวนทัศน์ | Procedural, imperative, object-oriented, generic |
| ออกแบบโดย | Howard Bromberg, Norman Discount, Vernon Reeves, Jean E. Sammet, William Selden, Gertrude Tierney, with indirect influence from Grace Hopper |
| ผู้พัฒนาต่าง ๆ | CODASYL, ANSI, ISO/IEC |
| ปรากฏครั้งแรก | 1959 (1959) |
|  |
| รุ่นเสถียร | ISO/IEC 1989:2023
 / 2023 |
|  |
| การกำหนดชนิดตัวแปร | Weak, static |
| นามสกุลไฟล์ | `.cbl`, `.cob`, `.cpy` |
| ตัวแปลภาษาหลัก |
| GnuCOBOL, IBM COBOL, Micro Focus Visual COBOL |
| ภาษาถิ่น |
| COBOL/2, DEC COBOL-10, DEC PDP-11 COBOL, DEC PDP-11 COBOL-85, DEC VAX COBOL, DOSVS COBOL, Envyr ICOBOL, Fujitsu COBOL, Hitachi COBOL2002, HP3000 COBOL/II, IBM COBOL SAA, IBM COBOL/400, IBM COBOL/II, IBM Enterprise COBOL, IBM ILE COBOL, IBM OS/VS COBOL, ICL COBOL (VME), Micro Focus ACUCOBOL-GT, Micro Focus COBOL-IT, Micro Focus RM/COBOL, Micro Focus Visual COBOL, Microsoft COBOL, Raincode COBOL, Realia COBOL, Ryan McFarland RM/COBOL, Ryan McFarland RM/COBOL-85, Tandem (NonStop) COBOL, Tandem (NonStop) SCOBOL, UNIVAC COBOL, Unisys MCP COBOL74, Unisys MCP COBOL85, Unix COBOL X/Open, Veryant isCOBOL, Wang VS COBOL |
| ได้รับอิทธิพลจาก |
| Initial: AIMACO, COMTRAN, FACT, FLOW-MATIC
 COBOL 2002: C++, Eiffel, Smalltalk |
| มีอิทธิพลต่อ |
| CobolScript, EGL, PL/I, PL/B |
| * COBOL ที่วิกิตำรา
 |

**ภาษาโคบอล** (COBOL programming language) เป็นภาษาโปรแกรมระดับสูงภาษาหนึ่งที่อยู่มาอย่างยาวนาน COBOL ย่อมาจาก Common Business Oriented Language เป็นภาษาที่นิยมนำไปใช้ทางธุรกิจ ถูกพัฒนาขึ้นเมื่อ ค.ศ. 1959 โดยนักคอมพิวเตอร์กลุ่มหนึ่งที่เรียกตัวเองว่า Conference on Data Systems Languages (CODASYL) และตั้งแต่ปี ค.ศ. 1959 ภาษาโคบอลมีการแก้ไขและปรับปรุงอยู่ตลอด ดังนั้น เพื่อขจัดปัญหาความแตกต่างของตัวภาษาโคบอลในแต่ละเวอร์ชัน สถาบันมาตรฐานแห่งชาติอเมริกัน (ANSI) จึงได้พัฒนามาตรฐานกลางขึ้นมาในปี ค.ศ. 1968 เป็นที่รู้จักกันในนามของ ANS COBOL ต่อมาเมื่อ ปี ค.ศ. 1974 ทาง ANSI ได้นำเสนอ ANS COBOL รุ่นใหม่ที่มีคุณสมบัติที่ดีกว่ารุ่น 1968 และในปี ค.ศ. 1985 ANSI ก็นำเสนออีกรุ่นหนึ่งที่มีคุณสมบัติมากกว่ารุ่นปี 1974 รูปแบบภาษาโคบอลแบ่งออกเป็น 4 ดิวิชั่น คือ

1. Identification division การกำหนดชื่อโปรแกรมและชื่อผู้เขียน
2. Environment division การอธิบายเกี่ยวกับคอมพิวเตอร์
3. Data division การอธิบายเกี่ยวกับการประมวลผลข้อมูล
4. Procedure division การอธิบายเกี่ยวกับขั้นตอนการประมวลผล

## อ้างอิง

อ้างอิงผิดพลาด: มีป้ายระบุ `<ref>` สำหรับกลุ่มชื่อ "lower-alpha" แต่ไม่พบป้ายระบุ `<references group="lower-alpha"/>` ที่สอดคล้องกัน
# Lexical Markup Framework

**Lexical Markup Framework** (LMF) เป็นโครงการของ ISO ที่จะกำหนดกรอบร่วมกับในการสร้างคลังคำสำหรับงานประมวลภาษาธรรมชาติ (NLP) และพจนานุกรมที่เครื่องคอมพิวเตอร์อ่านได้
ขอบเขตของโครงการคือการวางมาตรฐานของหลักการและระเบียบวิธีที่เกี่ยวข้องกับทรัพยากรภาษา ในบริบทของการสื่อสารที่ใช้ภาษามากกว่าหนึ่งภาษาในวัฒนธรรมที่หลากหลาย

## ตัวอย่าง

ในภาษา XML:

```
<LexicalResource dtdVersion="15">
 <GlobalInformation>
 <feat att="languageCoding" val="ISO 639-3"/>
 </GlobalInformation>
 <Lexicon>
 <feat att="language" val="eng"/>
 <LexicalEntry>
 <feat att="partOfSpeech" val="commonNoun"/>
 <Lemma>
 <feat att="writtenForm" val="clergyman"/>
 </Lemma>
 <WordForm>
 <feat att="writtenForm" val="clergyman"/>
 <feat att="grammaticalNumber" val="singular"/>
 </WordForm>
 <WordForm>
 <feat att="writtenForm" val="clergymen"/>
 <feat att="grammaticalNumber" val="plural"/>
 </WordForm>
 </LexicalEntry>
 </Lexicon>
</LexicalResource>

```

## แหล่งข้อมูลอื่น

* เว็บไซต์ LMF
* เว็บไซต์ LIRICS
# รูปแบบเอกสารใช้ได้หลายระบบ

| รูปแบบเอกสารใช้ได้หลายระบบ |
| --- |
| ไอคอนอะโดบี PDF |
| นามสกุลไฟล์ | `.pdf` |
| ชนิดสื่ออินเทอร์เน็ต | * `application/pdf`,
* `application/x-pdf`
* `application/x-bzpdf`
* `application-gzpdf`
 |
| รหัสประเภท (Type code) | `PDF`  (รวมถึงช่องว่างเดียว) |
| UTI | com.adobe.pdf |
| หมายเลขวิเศษ | `%PDF` |
| พัฒนาโดย | Adobe Inc. (1991–2008)
ISO (2008–) |
| เปิดตัวครั้งแรก | 15 มิถุนายน 1993 (1993-06-15) |
| รุ่นล่าสุด | 2.0  |
| ขยายไปยัง | PDF/A, PDF/E, PDF/UA, PDF/VT, PDF/X |
| มาตรฐาน | ISO 32000-2 |
| รูปแบบเปิด? | ใช่ |
| เว็บไซต์ | www.iso.org/standard/75839.html |

**รูปแบบเอกสารใช้ได้หลายระบบ** (อังกฤษ: *portable document format: PDF*) คือ รูปแบบแฟ้มลักษณะหนึ่ง ที่พัฒนาโดยบริษัทอะโดบีซิสเต็มส์ สำหรับแสดงเอกสารที่สามารถใช้งานได้ในทุกระบบปฏิบัติการ และยังคงลักษณะเอกสารเหมือนต้นฉบับ เอกสารในรูปแบบนี้สามารถจัดเก็บ ตัวอักษร รูปภาพ รูปลายเส้น ในลักษณะเป็นหน้าหนังสือ ตั้งแต่ หนึ่งหน้า หรือหลายพันหน้าได้ในแฟ้มเดียวกัน รูปแบบเป็นมาตรฐานที่เปิดให้คนอื่นสามารถเขียนโปรแกรมมาทำงานร่วมกันได้

รูปแบบนี้ เหมาะสมสำหรับงานที่ต้องการให้แสดงผลลักษณะเดียวกับต้นฉบับ ซึ่งแตกต่างกับการใช้งานรูปแบบอื่น เช่น HTML เพราะการแสดงผลของ HTML จะขึ้นอยู่กับโปรแกรมเบราว์เซอร์และคอมพิวเตอร์ที่ใช้ และเพราะฉะนั้น จะแสดงผลต่างกัน ถ้าใช้ต่างกัน

## เทคโนโลยี

รูปแบบเอกสารใช้ได้หลายระบบ ประกอบด้วยเทคโนโลยีหลักสามอย่าง ได้แก่

* เทคโนโลยีของ โพสต์สคริปต์ (PostScript) ในการจัดวางรูปหน้า ตัวอักษรและรูปภาพ
* เทคโนโลยีการเก็บชุดแบบอักษรภายในเอกสาร
* เทคโนโลยีการบีบอัดข้อมูล

## ตัวอย่างซอฟต์แวร์ที่สร้างแฟ้มในรูปแบบเอกสารใช้ได้หลายระบบ

* อะโดบีอะโครแบต
* พีดีเอฟครีเอเทอร์
* ไมโครซอฟท์ ออฟฟิศ 2007

## โปรแกรมอื่นที่ทำงานร่วมกับรูปแบบเอกสารใช้ได้หลายระบบ

* Ghostscript
* iText
* OpenOffice.org
* Panda library
* PdfTeX

## ดูเพิ่ม

* .wwf
* XPS
# สโกปัส

**สโกปัส** (Scopus) เป็นฐานข้อมูลบรรณานุกรมที่รวมรวมบทคัดย่อและการอ้างอิงจากวารสารวิชาการ โดยมีชื่อบทความมากกว่า 20,000 เรื่องจากสำนักพิมพ์ 5,000 แห่ง ที่เน้นในด้านวิทยาศาสตร์ วิทยาการ การแพทย์ อยู่ภายใต้การดูแลของบริษัทแอ็ลเซอเฟียร์ที่ให้ผู้ใช้งานเข้าใช้ผ่านระบบสมาชิก โดยมักจะถูกนำมาเปรียบเทียบกับ Web of Science (ชื่อเดิม ISI)

บนเว็บไซต์สโกปัสยังคงมีการให้บริการรายละเอียดผู้แต่งบทความรวมไปถึงรายละเอียดของมหาวิทยาลัยและสถาบันวิจัยเพิ่มเติมนอกเหนือจากบทคัดย่องานวิจัย โดยรวมไปถึงการให้บริการระบบแจ้งเตือนหากมีผลงานวิจัยใหม่เพิ่มเข้ามาหรือมีการเพิ่มการอ้างอิง เพื่อใช้ในการคำนวณค่า h-index ของผู้แต่ง

สโกปัสสามารถใช้งานร่วมกับเมนเดลเลย์ ระบบจัดการเอกสารอ้างอิง และ ORCID ระบบล็อกอินเดี่ยวของประวัตินักวิจัย

## อ้างอิง

## แหล่งข้อมูลอื่น

* เว็บไซต์ทางการ
# รัฐควีนส์แลนด์

| ควีนส์แลนด์
Queensland |
| --- |
| รัฐ |
| ธงตรา |
| สมญา: Sunshine State, Smart State |
| คำขวัญ: "Audax at Fidelis" (Bold but Faithful) |
|  |
| ประเทศ |  ออสเตรเลีย |
| เมืองหลวง | บริสเบน |
| Governor | Penelope Wensley |
| การปกครอง |
|  • Premier | Anna Bligh (ALP) |
|  • สมาชิกสภาผู้แทนราษฎร | 29 |
|  • สมาชิกวุฒิสภา | 12 |
| พื้นที่ |
|  • ทั้งหมด | 1,852,642 ตร.กม. (715,309 ตร.ไมล์) |
|  • พื้นดิน | 1,730,648 ตร.กม. (668,207 ตร.ไมล์) |
|  • พื้นน้ำ | 121,994 ตร.กม. (47,102 ตร.ไมล์)  6.58% |
|  • อันดับ | 2nd largest |
| ความสูงจุดสูงสุด (Mt. Bartle Frere) | 1,622 เมตร (5,322 ฟุต) |
| ประชากร (End of June 2007) |
|  • ทั้งหมด | 4,182,100 คน |
|  • อันดับ | 3rd |
|  • ความหนาแน่น | 2.42 คน/ตร.กม. (6.3 คน/ตร.ไมล์) |
|   • อันดับความหนาแน่น | 5th |
| ผลิตภัณฑ์มวลรวม (2006-07) |
|  • ผลิตภัณฑ์ | $187,339 ล้าน (อันดับที่ 3rd) |
|  • ต่อหัว | $45,496 (อันดับที่ 6th) |
| สัญลักษณ์ |
|  • Faunal | Koala (*Phascolarctos cinereus*) |
|  • Floral | Cooktown orchid (*Dendrobium phalaenopsis*) |
|  • Bird | Brolga (*Grus rubicunda*) |
|  • Aquatic | Barrier Reef Anemonefish (*Amphiprion akindynos*) |
|  • Gem | Sapphire |
| เขตเวลา | UTC+10 AEST no DST |
| รหัสไปรษณีย์ | QLD |
| รหัส ISO 3166 | AU-QLD |
| เว็บไซต์ | www.qld.gov.au |

**รัฐควีนส์แลนด์** (อังกฤษ: *Queensland*) เป็นรัฐในประเทศออสเตรเลียที่อยู่ทางตะวันออกเฉียงเหนือของแผ่นดินทวีป ติดกับนอร์เทิร์นเทร์ริทอรี ทางตะวันตก ติดกับรัฐเซาท์ออสเตรเลียทางตอนตะวันตกเฉียงใต้ และรัฐนิวเซาท์เวลส์ ทางทิศใต้

ทางตะวันออกของรัฐควีนส์แลนด์ เป็นทะเลปะการังและมหาสมุทรแปซิฟิก รัฐควีนส์แลนด์มีพื้นที่ใหญ่เป็นอันดับ 2 รองจากรัฐเวสเทิร์นออสเตรเลียและเป็นรัฐที่มีประชากรมากที่สุดเป็นอันดับ 3 รองจากรัฐนิวเซาท์เวลส์และรัฐวิกตอเรีย

พื้นที่แต่เดิมมีคนพื้นเมืองออสเตรเลียและชาวเกาะทอร์เรสสเตรทอาศัยอยู่ ที่มาอยู่ราว 40,000 ถึง 65,000 ปีก่อน ต่อมาเป็นอาณานิคมของอังกฤษและแยกจากนิวเซาท์เวลส์เมื่อวันที่ 6 มิถุนายน ค.ศ. 1859 ถือว่าเป็นวันเฉลิมฉลองประจำปีของรัฐ เรียกว่าวันควีนส์แลนด์

## อ้างอิง

## แหล่งข้อมูลอื่น

* Government of Queensland (ในภาษาอังกฤษ)
* Queensland State Archives (ในภาษาอังกฤษ)
# แอลเจียร์

| แอลเจียร์
الجزائر *Dzayer* |
| --- |
| แอลเจียร์ |
| ธงตรา |
| สมญา: Algiers the White |
| ประเทศ | แอลจีเรีย |
| วิลายะห์ | แอลเจียร์ |
| Re-founded | AD 944 |
| การปกครอง |
|  • Wali (Governor) | Khalida Toumi |
| ความสูง | 0.9 เมตร (3 ฟุต) |
| ประชากร (1998 for city proper, 2007 for metro area) |
|  • ตัวเมือง | 1,519,570 คน |
|  • ปริมณฑล | 3,354,000 คน |
|   |  |
| เขตเวลา | UTC+1 (CET) |
| Postal codes | 16000–16132 |

**แอลเจียร์** (อังกฤษ: *Algiers*; อาหรับ: الجزائر *al-Jazā’ir*) เป็นเมืองหลวงและเมืองที่ใหญ่ที่สุดของประเทศแอลจีเรีย และเป็นเมืองที่ใหญ่ที่สุดเป็นอันดับ 2 ในภูมิภาคมาเกร็บ (รองจากเมืองกาซาบล็องกา) จากข้อมูลประชากรในปี ค.ศ. 1998 มีประชากร 1,519,570 คนและหากรวมประชากรในเขตเมืองมี 2,135,630 คน และจากการประเมินของสหประชาชาติของประชากรในพื้นที่เมือง (เขตเมือง) มีประชากรถึง 3,354,000 คน ในปี ค.ศ. 2007

ชื่อ El-Bahdja (البهجة) หรือ Alger la Blanche ("Algiers the White") เป็นชื่อเรียกอาคารสีขาวสะท้อนแสงที่ขึ้นมาจากทะเล เมืองแอลเจียร์ตั้งอยู่ทางฝั่งตะวันตกของอ่าวในทะเลเมดิเตอร์เรเนียน ชื่อของเมืองมาจากคำในภาษาอาหรับ (جزائر al-jazā’ir) ที่แปลว่าเกาะ ที่หมายถึง 4 เกาะที่ตั้งอยู่นอกชายฝั่งของเมืองจนกลายเป็นส่วนหนึ่งของแผ่นดินใหญ่ในปี ค.ศ. 1525 ชื่อ Al-jazā’ir เป็นชื่อที่ตัดสั้นจากชื่อเมืองเก่า ( بني مازغان jazā’ir banī mazghannā, "เกาะของ (เผ่า) Bani Mazghanna")

ส่วนทันสมัยของเมือง ก่อสร้างขึ้นบนระดับน้ำทะเลข้างชายฝั่งทะเล ส่วนเก่าแก่ของเมือง ขึ้นไปอยู่บนเขาหลังเมืองสมัยใหม่และที่ตำแหน่งสูงสุดมี แคสบาห์ หรือ เนินปราสาท อยู่ด้านบน 400 ฟุต (122 ม.) เหนือระดับน้ำทะเล

## อ้างอิง
# อันดับย่านตีเมีย

| อันดับย่านตีเมีย |
| --- |
|  |
| *Santalum haleakalae* |
| การจำแนกชั้นทางวิทยาศาสตร์ |
| อาณาจักร: | Plantae |
| (unranked): | Angiosperms |
| (unranked): | Eudicots |
| (unranked): | Core eudicots |
| อันดับ: | Santalales |
| วงศ์ |
|
ดูเนื้อหา |

**อันดับย่านตีเมีย** หรือ **Santalales** เป็นอันดับของพืชมีดอกที่พบมากในเขตร้อนและกึ่งเขตร้อน ระบบ APG III จัดให้อันดับนี้ประกอบด้วยวงศ์:

* วงศ์ Balanophoraceae
* วงศ์ Loranthaceae
* วงศ์ Misodendraceae
* วงศ์ Olacaceae
* วงศ์ Opiliaceae
* วงศ์ Santalaceae
* วงศ์ Schoepfiaceae

## อ้างอิง

* Hawksworth, FG (1996). *Dwarf mistletoes : biology, pathology, and systematics*. USDA For. Serv. Agric. Handb. p. 409.
* Soltis, PS (2005-06-15). *Phylogeny & Evolution of Angiosperms*. Sinauer Associates. pp. 370. ISBN 978-0-87893-817-9. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
* Santalales on the Parasitic Plant Connection web page
* NCBI Taxonomy Browser
# ว่านแสงอาทิตย์

| ว่านแสงอาทิตย์ |
| --- |
|  |
| ว่านแสงอาทิตย์ปลูกในประเทศอินเดีย |
| การจำแนกชั้นทางวิทยาศาสตร์ |
| อาณาจักร: | Plantae |
| (unranked): | Angiosperms |
| (unranked): | Monocots |
| อันดับ: | Asparagales |
| วงศ์: | Amaryllidaceae |
| วงศ์ย่อย: | Amaryllidoideae |
| สกุล: | *Scadoxus* |
| สปีชีส์: | *S.  multiflorus* |
| ชื่อทวินาม |
|  Scadoxus multiflorus (Martyn) Raf. |
| ชื่อพ้อง |
| * *Amaryllis multiflora* (Martyn) Tratt.
* *Haemanthus abyssinicus* Herb.
* *Haemanthus andrei* De Wild.
* *Haemanthus arabicus* M.Roem.
* *Haemanthus arnoldianus* De Wild. & T.Durand
* *Haemanthus bequaertii* De Wild.
* *Haemanthus bivalvis* Beck
* *Haemanthus cecilae* Baker
* *Haemanthus colchicifolius* Salisb.
* *Haemanthus cruentatus* Schumach. & Thonn.
* *Haemanthus delagoensis* Herb.
* *Haemanthus eurysiphon* Harms
* *Haemanthus filiflorus* Baker ex Hiern
* *Haemanthus kalbreyeri* Baker
* *Haemanthus katharinae* Baker
* *Haemanthus longitubus* C.H.Wright
* *Haemanthus lynesii* Stapf
* *Haemanthus mannii* Baker
* *Haemanthus micrantherus* Pax
* *Haemanthus mildbraedii* Perkins
* *Haemanthus multiflorus* Martyn
* *Haemanthus nicholsonii* Baker
* *Haemanthus otaviensis* Dinter
* *Haemanthus rupestris* Baker
* *Haemanthus sacculus* E.Phillips
* *Haemanthus sacculus* Phillips
* *Haemanthus seretii* De Wild.
* *Haemanthus somaliensis* Baker
* *Haemanthus tenuiflorus* Herb. nom. illeg.
* *Haemanthus zambesiacus* Baker
* *Nerissa multiflorus* (Martyn) Salisb. nom. inval.
 |

**ว่านแสงอาทิตย์** หรือ**ว่านกุมารทอง** ชื่อวิทยาศาสตร์: *Haemanthus multiflorus* อยู่ในวงศ์พลับพลึง เป็นไม้ล้มลุกอายุหลายปี มีหัวใต้ดินแบบหัวหอม ใบเป็นรูปรีแกมขอบขนาน มีจุดแดงอมดำตลอดลำต้น ยุบตัวเหลือแต่หัวในช่วงฤดูแล้ง พอเข้าสู่ฤดูฝนจะออกดอกก่อนแล้วจึงแตกใบ ดอกเป็นฝอยคล้ายพู่สีแดง ใช้เป็นไม้ประดับ ในทางไสยศาสตร์เป็นว่านเมตตามหานิยม เชื่อว่าถ้านำดอกไปเคี่ยวกับน้ำมันมาทาตามตัวทำให้อยู่ยงคงกระพัน

## สปีชีส์ย่อย

สปีชีส์ย่อยมี 3 ชนิดได้แก่:

* *S. multiflorus* ssp. *katherinae* (Baker) Friis & Nordal – เอสวาตีนี, ชายฝั่งแอฟริกาใต้ฝั่งตะวันออก

ชื่อพ้อง: *Haemanthus katharinae* Baker, *Haemanthus multiflorus* subsp. *katharinae* (Baker) I.Bjørnstad & Friis
* *S. multiflorus* ssp. *longitubus* (C.H.Wright) Friis & Nordal – ป่าที่ราบลุ่มในแอฟริกาตะวันตกเขตร้อน

ชื่อพ้อง: *Haemanthus longitubus* C.H.Wright, *Haemanthus multiflorus* subsp. *longitubus* (C.H.Wright) I.Bjørnstad & Friis, *Haemanthus mannii* Baker
* *S. multiflorus* ssp. *multiflorus* – แอฟริกาใต้จนถึงเขตร้อน คาบสมุทรอาหรับ

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ *Scadoxus multiflorus*
# คอมมานโด (สหราชอาณาจักร)

| คอมมานโด |
| --- |
| อนุสาวรีย์คอมมาโด |
| สถาปนา | 1940–1946 |
| รับใช้ |  สหราชอาณาจักร |
| รูปแบบ | คอมมานโด |
| บทบาท | หน่วยโจมตีชายฝั่ง ทหารราบจู่โจม หน่วยปฏิบัติการพิเศษ |
| ปฏิบัติการสำคัญ | สงครามโลกครั้งที่สอง |
| ผู้บังคับบัญชา |
| ผบ.สำคัญ | Robert Laycock John Durnford-Slater Lord Lovat Ronnie Tod |
| เครื่องหมายสังกัด |
| Combined Operations Tactical recognition flash |  |

**คอมมานโด** (อังกฤษ: *Commando*) ยังเป็นที่รู้จักกันว่า **คอมมานโดบริติช** (อังกฤษ: *British Commando*) ถูกก่อตั้งขึ้นในช่วงสงครามโลกครั้งที่สองในเดือนมิถุนายน ค.ศ. 1940 ตามคำเรียกร้องจากนายกรัฐมนตรีแห่งสหราชอาณาจักร วินสตัน เชอร์ชิล สำหรับกองกำลังที่สามารถดำเนินการจู่โจมปะทะกับเยอรมันในดินแดนยุโรปที่ถูกยึดครอง เริ่มต้นจากภายในกองทัพอังกฤษจากทหารที่อาสาสมัครจากกองพันปฏิบัติการพิเศษ ตำแหน่งยศของหน่วยคอมมานโดในช่วงท้ายน่าจะเต็มไปด้วยสมาชิกของทุกสาขาของกองทัพสหราชอาณาจักรและจำนวนของอาสาสมัครต่างชาติจากประเทศที่ถูกเยอรมันยึดครอง โดยช่วงท้ายสงคราม จำนวน 25,000 คน ได้ผ่านหลักสูตรคอมมานโดที่แอคนาคารี่ (Achnacarry) นี่คือทั้งหมดรวมทั้งที่ไม่ได้มีเพียงแค่อาสาสมัครบริติช แต่มีอาสาสมัครจากเบลเยียม ฝรั่งเศส เนเธอร์แลนด์ นอร์เวย์ โปแลนด์ และหน่วยจู่โจมกองทัพบกสหรัฐ เรนเจอร์ ซึ่งทำตามรูปแบบอย่างคอมมานโด

ในช่วงเวลาสงคราม ความแข็งแกร่งของทั้งหมด 30 หน่วยและกองพันจู่โจมทั้งสี่ คอมมานโดได้ทำหน้าที่ในทุกภูมิภาคของสงครามจากวงกลมอาร์กติกไปยังยุโรปและจากทะเลเมดิเตอร์เรเนียนและตะวันออกกลางไปยังเอเชียตะวันออกเฉียงใต้ ปฏิบัติการของพวกเขาแบ่งออกเป็นประเภทตั้งแต่กลุ่มขนาดเล็กที่ทำการลงจอดจากทางทะเลหรือร่มชูชีพ ไปจนถึงกองพันทหารจู่โจมที่เป็นหัวหอกของการรุกรานของฝ่ายสัมพันธมิตรในทวีปยุโรปและทวีปเอเชีย

ภายหลังสงคราม หน่วยคอมมาโดส่วนมากได้ถูกยุบลง เหลือเพียงแต่กองพันทหารคอมมาโดทั้งสามแห่งราชนาวิกโยธิน ในช่วงสมัยใหม่ ราชนาวิกโยธินคอมมานโด กรมพลร่ม หน่วยปฏิบัติการพิเศษทางอากาศ (SAS) และหน่วยปฏิบัติการพิเศษทางเรือ (SBS) ซึ่งพวกเขาได้เจริญรอยตามหน่วยคอมมานโด มรดกคอมมานโดในช่วงสงครามโลกครั้งที่สองได้แพร่ขยายไปยังยุโรปแผ่นดินใหญ่และสหรัฐอเมริกา คอมมานโดนาวีของฝรั่งเศส เหล่ากำลังคอมมานโดของเนเธอร์แลนด์ กองพลน้อยพลร่มของเบลเยียม กองพลน้อยพลร่มที่ 1 ของกรีซ และหน่วยทหารจู่โจมกองทัพบกสหรัฐ ที่ได้รับอิทธิพลโดยคอมมานโดในช่วงสงคราม
# เจ้าจ่ามทุน

เจ้าจ่ามทุนและครอบครัว
**เจ้าจ่ามทุน** หรือที่ในภาษาพม่าออกเสียงว่า **ซะซานทู่น** (พม่า: စဝ်စံထွန်း, ออกเสียง: [saʔ.sàɰ̃.tʰʊ́ɰ̃]) เกิดเมื่อ 30 พฤษภาคม พ.ศ. 2449 เป็นเจ้าฟ้าไทใหญ่แห่งเมืองปอน และเป็นรัฐมนตรีประจำเขตเทือกเขาในรัฐบาลพม่าก่อนได้รับเอกราช เขาเป็นผู้ลงนามในความตกลงเวียงปางหลวงเพื่อก่อตั้งพม่ายุคใหม่ เจ้าฟ้าจ่ามทูนถูกยิงพร้อมกับรัฐมนตรีคนอื่น ๆ และอองซานเมื่อวันที่ 19 กรกฎาคม พ.ศ. 2490 ที่ย่างกุ้ง เขาเสียชีวิตในตอนบ่ายของวันที่ 20 กรกฎาคม วันที่ 19 กรกฎาคมกลายเป็นวันผู้พลีชีพในพม่า

## อ้างอิง
# สมัยโบราณ

ฟาโรห์ ผู้ปกครองอารยธรรมอียิปต์ อารยธรรมที่โด่งดังในสมัยโบราณ
สาธารณรัฐโรมัน อารยธรรมที่โด่งดังอีกแห่งในสมัยโบราณ
**สมัยโบราณ** (อังกฤษ: *Ancient history*) ในความหมายที่เป็นสากล จะหมายถึง ช่วงเวลาที่มนุษย์รู้จักการตั้งถิ่นฐานถาวร สร้างอารยธรรม วัฒนธรรม อักษรต่าง ๆ ขึ้นมา ซึ่งในแต่ละประเทศ สมัยโบราณจะมาถึงเร็วหรือช้า จะไม่เท่ากัน ขึ้นอยู่กับว่าช่วงเวลาใดที่ประเทศนั้นอยู่ในช่วงสร้างและประดิษฐ์อารยธรรมที่จะเป็นหลักฐานยืนยันได้ว่าอารยธรรมของประเทศนี้เริ่มต้นขึ้นแล้ว ช่วงเวลานั้น ของประเทศนั้น ก็จะจัดอยู่ในช่วงสมัยโบราณ

สมัยโบราณโดยเฉลี่ยของโลกจะตรงกับ 3,500 ปีก่อนคริสตกาล - ค.ศ. 476 เพราะในช่วงเวลาดังกล่าว อารยรรมที่โด่งดังจำนวนมากของโลกถือกำเนิดในช่วงนี้ เช่น อารยธรรมโรมัน กรีก เมโสโปเตเมีย จีน อินเดีย อียิปต์ ฯลฯ นักประวัติศาสตร์ทั่วโลกจึงกำหนดช่วงเวลาดังกล่าวให้เป็นสมัยโบราณโดยเฉลี่ยของโลก

สมัยโบราณโดยเฉลี่ยของโลก สิ้นสุดใน ค.ศ. 476 เมื่อจักรวรรดิโรมันตะวันตกล่มสลายลง เหลือแต่จักรวรรดิโรมันตะวันออก ที่เปิดเมืองรับเอาศาสนาคริสต์เข้ามามีบทบาทสูงในสังคมโรมัน และอิทธิพลของโรมันก็แผ่ขยายไปทั่วยุโรป และไปทั่วโลก ทำให้โลกโดยรวมออกจากสมัยโบราณ เข้าสู่สมัยกลาง (Middle Ages)

ทางด้านอารยธรรมสมัยโบราณของต่างประเทศ โดยเฉพาะในแถบยุโรป มีอารยธรรมที่น่าสนใจเกิดขึ้นเป็นจำนวนมาก เช่น อารยธรรมอียิปต์ กรีก โรมัน บุคคลที่มีชีวิตอยู่ในช่วงหลายพันปีก่อน แล้วยังมีชื่อเสียงอยู่จนถึงปัจจุบันมีมากมาย เช่น จูเลียส ซีซาร์, คลีโอพัตรา รวมทั้งฟาโรห์หลายพระองค์แห่งอียิปต์

## สมัยโบราณในยุโรป

สมัยโบราณในยุโรปหรือบางครั้งเรียกว่า “สมัยคลาสสิก” (อังกฤษ: **Classical antiquity** หรือ **Classical era** หรือ **Classical period**) เป็นคำกว้าง ๆ ที่ใช้เรียกสมัยของประวัติศาสตร์วัฒนธรรมที่มีศูนย์กลางอยู่ในบริเวณทะเลเมดิเตอร์เรเนียนที่ประกอบด้วยวัฒนธรรมของกรีกโบราณ และ โรมันโบราณที่เรียกรวมกันว่าโลกกรีก-โรมัน

ยุคโบราณโดยทั่วไปเริ่มขึ้นเมื่อมีการบันทึกมหากาพย์โดยโฮเมอร์เมื่อราว 800 ถึง 700 ปีก่อนคริสต์ศักราช และดำเนินต่อมาจนถึงการรุ่งเรืองของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 ยุคโบราณสิ้นสุดลงเมื่อเกิดการสลายตัวของวัฒนธรรมคลาสสิกในตอนปลายของยุคโบราณตอนปลาย (Late Antiquity) (ค.ศ. 300-ค.ศ. 600) ที่คาบต่อไปยังสมัยยุคกลางตอนต้น (ค.ศ. 600-ค.ศ. 1000)

ยุคโบราณมักจะหมายถึงมุมมองอันเป็นอุดมคติของยุคของผู้คนในสมัยต่อมาเช่นในคำกล่าวของเอดการ์ อัลเลน โพ ที่ว่า “ความรุ่งโรจน์ในกาลครั้งหนึ่งของกรีกโบราณ, ความยิ่งใหญ่ในกาลครั้งหนึ่งของโรมันโบราณ!”

วัฒนธรรมของกรีกโบราณมีอิทธิพลอันยิ่งใหญ่ต่อภาษา การปกครอง ระบบการศึกษา ศิลปะ และ สถาปัตยกรรมของโลกยุคใหม่ เป็นเชื้อเพลิงของยุคฟื้นฟูศิลปวิทยาของยุโรปตะวันตกและอีกครั้งหนึ่งในยุคฟื้นฟูคลาสสิกในคริสต์ศตวรรษที่ 18 และ 19

2,800 ปีก่อน ในเอเซีย เป็นยุคทองของราชวงศ์โจว ของจีน มีตำนานนาจา เกิดจากดอกบัว มี 3 เศียร 6 กร มีเทพนักรบเอ้อหลางพร้อมเทพสุนัขคู่ใจ

## ดูเพิ่ม

* ยุคโบราณตอนปลาย

## อ้างอิง
# ลียอแนล ฌ็อสแป็ง

| ลียอแนล ฌ็อสแป็ง |
| --- |
|  |
|  |
| นายกรัฐมนตรีฝรั่งเศส |
| **ดำรงตำแหน่ง** 3 มิถุนายน พ.ศ. 2540 – 6 พฤษภาคม พ.ศ. 2545 |
| ประธานาธิบดี | ฌัก ชีรัก |
| ก่อนหน้า | อาแล็ง ฌูว์เป |
| ถัดไป | ฌ็อง-ปีแยร์ ราฟาแร็ง |
| รัฐมนตรีว่าการกระทรวงศึกษาธิการ |
| **ดำรงตำแหน่ง** 12 พฤษภาคม พ.ศ. 2531 – 2 เมษายน พ.ศ. 2535 |
| นายกรัฐมนตรี | มีแชล รอการ์ เอดิต แครซง |
| ก่อนหน้า | เรอเน มอนอรี |
| ถัดไป | แฌ็ง ลัง |
| รัฐมนตรีว่าการกระทรวงการกีฬา |
| **ดำรงตำแหน่ง** 10 พฤษภาคม พ.ศ. 2531 – 16 พฤษภาคม พ.ศ. 2534 |
| นายกรัฐมนตรี | มีแชล รอการ์ |
| ก่อนหน้า | อาแล็ง กาลมา |
| ถัดไป | เฟรเดริก เบรอแด็ง |
|  |
| ข้อมูลส่วนบุคคล |
| เกิด | 12 กรกฎาคม พ.ศ. 2480 เมอดง จังหวัดโอดแซน ประเทศฝรั่งเศส |
| เสียชีวิต | 22 มีนาคม พ.ศ. 2569 (88 ปี) |
| ศาสนา | French Reformed |
| พรรคการเมือง | พรรคสังคมนิยม |
| คู่สมรส | Sylviane Agacinski |
|  |

**ลียอแนล ฌ็อสแป็ง** (ฝรั่งเศส: *Lionel Jospin*; 12 กรกฎาคม พ.ศ. 2480 – 22 มีนาคม พ.ศ. 2569) เป็นนักการทูต รัฐบุรุษชาวฝรั่งเศส อดีตนายกรัฐมนตรีฝรั่งเศส

ฌ็อสแป็งเข้าวงการการเมืองภายหลังได้รับเลือกตั้งเป็นสมาชิกสมัชชาแห่งชาติใน พ.ศ. 2524 จากนั้นก็ได้เป็นเลขาธิการเอกของพรรคสังคมนิยมหลังจากการชัยชนะของฟร็องซัว มีแตร็อง ในการเลือกตั้งประธานาธิบดีฝรั่งเศส พ.ศ. 2524 แล้วได้รับแต่งตั้งเป็นรัฐมนตรีว่าการกระทรวงศึกษาธิการใน พ.ศ. 2531

เขาเป็นผู้สมัครชิงตำแหน่งประธานาธิบดีของพรรคสังคมนิยมในการเลือกตั้งประธานาธิบดีฝรั่งเศส พ.ศ. 2538 แต่กลับพ่ายแพ้ให้กับฌัก ชีรัก ซึ่งในต่อมา เป็นประธานาธิบดีที่ประกาศยุบสภาใน พ.ศ. 2540 ทำให้ฌ็อสแป็ง ขึ้นเป็นนายกรัฐมนตรีหลังจากการชัยชนะของพันธมิตรฝ่ายซ้ายในการเลือกตั้งสมาชิกสมัชชาแห่งชาติของฝรั่งเศส พ.ศ. 2540 ซึ่งในขณะนั้น เป็นครั้้งที่ 3 ที่เกิด "บริหารร่วมกัน" (ฝรั่งเศส: *Cohabitation*) หรือเหตุที่นายกรัฐมนตรีคนที่ 3 ที่มาจากคนละพรรคของฝ่ายประธานาธิบดี

ในการเลือกตั้งประธานาธิบดีฝรั่งเศส พ.ศ. 2545 ฌ็อสแป็งเป็นผู้สมัครของพรรคสังคมนิยมอีกครั้ง แต่พ่ายแพ้อย่างสิ้นเชิง เนื่องจากไม่ได้ผ่านรอบที่หนึ่ง และพ่ายแพ้ให้ฌัก ชีรัก ผู้สมัครรับตำแหน่งอีกสมัยหนึ่ง และฌ็อง-มารี เลอ แปน ผู้สมัครทางฝ่ายขวาจัดของพรรคแนวร่วมแห่งชาติ ซึ่งเป็นครั้งแรกในประวัติศาสตร์ฝรั่งเศสที่ผู้สมัครทางฝ่ายขวาจัดได้เข้ารอบที่สองในการเลือกตั้งประธานาธิบดีภายใต้สาธารณรัฐฝรั่งเศสที่ 5 ทำให้เขาประกาศวางมือทางการเมืองทันที

ต่อมา ใน พ.ศ. 2557 ฌ็อสแป็งได้รับแต่งตั้งเป็นสมาชิกสภารัฐธรรมนูญ จนถึง พ.ศ. 2562 เมื่ออาแล็ง ฌูว์เป อดีตนายกรัฐมนตรีและนายกเทศมนตรีเมืองบอร์โด ได้รับแต่งตั้งแทนเขา